CELEX: 32020D0754
Language: hu
Date: 2020-06-08 00:00:00
Title: A Tanács (KKBP) 2020/754 határozata (2020. június 8.) az Európai Unió ukrajnai polgári biztonsági ágazati reformra vonatkozó tanácsadó missziója (EUAM Ukrajna) misszióvezetője megbízatásának meghosszabbításáról

9.6.2020   
               
               
                  HU
               
               
                  Az Európai Unió Hivatalos Lapja
               
               
                  LI 179/1
               
            
         A TANÁCS (KKBP) 2020/754 HATÁROZATA
         (2020. június 8.)
         az Európai Unió ukrajnai polgári biztonsági ágazati reformra vonatkozó tanácsadó missziója (EUAM Ukrajna) misszióvezetője megbízatásának meghosszabbításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 42. cikke (4) bekezdésére és 43. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2014. július 22-én elfogadta az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukrajna) szóló 2014/486/KKBP határozatot (1).
                  
               
                     (2)
                  
                  
                     A Tanács 2019. május 13-án elfogadta a (KKBP) 2019/761 határozatot (2), amellyel 2021. május 31-ig meghosszabbította a misszió megbízatását.
                  
               
                     (3)
                  
                  
                     A Politikai és Biztonsági Bizottság 2019. június 4-én elfogadta a (KKBP) 2019/992 határozatot (3), amellyel Antti HARTIKAINEN-t nevezte ki misszióvezetővé a 2019. július 1-jétől 2020. június 30-ig tartó időszakra.
                  
               
                     (4)
                  
                  
                     A Politikai és Biztonsági Bizottság 2020. május 14-én jóváhagyta, hogy Antti HARTIKAINEN 2021. május 31-ig ellássa e feladatot,
                  
               ELFOGADTA EZT A HATÁROZATOT:
         
            1. cikk
            A Tanács 2021. május 31-ig meghosszabbítja Antti HARTIKAINEN-nek mint az EUAM Ukrajna misszióvezetőjének a megbízatását.
         
         
            2. cikk
            Ez a határozat az elfogadásának napján lép hatályba.
            Ezt a határozatot 2020. július 1-jétől kell alkalmazni.
         
         
            Kelt Brüsszelben, 2020. június 8-án.
            
               
                  a Tanács részéről
               
               
                  az elnök
               
               A. METELKO-ZGOMBIĆ
            
         
         
            (1)  A Tanács 2014/486/KKBP határozata (2014. július 22.) az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukraine) (HL L 217., 2014.7.23., 42. o.).
         
            (2)  A Tanács (KKBP) 2019/761 határozata (2019. május 13.) az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukrajna) szóló 2014/486/KKBP határozat módosításáról (HL L 125., 2019.5.14., 16. o.).
         
            (3)  A Politikai és Biztonsági Bizottság (KKBP) 2019/992 határozata (2019. június 4.) az Európai Unió ukrajnai polgári biztonsági ágazati reformra vonatkozó tanácsadó missziója (EUAM Ukrajna) misszióvezetőjének kinevezéséről (EUAM Ukrajna/1/2019) (HL L 160., 2019.6.18., 24. o.).